
KLAIPĖDOS RAJONO GARGŽDŲ ATVIRO JAUNIMO CENTRO JAUNIMO DARBUOTOJO PAREIGOMS UŽIMTI
2026-10-08

Duomenys apie įstaigą: Klaipėdos rajono Gargždų atviras jaunimo centras, biudžetinė įstaiga, Kvietinių g. 30, Gargždai, kodas 304173180.
Pareigybės pavadinimas: Jaunimo darbuotojas. 
Pareigybės aprašymas, kvalifikaciniai reikalavimai: pareigybės lygis – A2. Išsilavinimo sritis – socialinio darbo, psichologijos studijų krypties studijos ar ugdymo mokslų studijų krypčių grupės studijos arba jai lygiavertė aukštojo mokslo kvalifikacija bei socialinio pedagogo kvalifikacija ir yra baigta studijų programa (specializacija), skirta socialiniams pedagogams rengti. Arba aukštasis išsilavinimas ir galiojantis jaunimo darbuotojo sertifikatas. Nepriekaištinga reputacija.
Darbo pobūdis: vykdyti atvirąjį darbą su jaunimu – kurti saugią, įtraukią ir jaunimui patrauklią aplinką, skatinti jo saviraišką, iniciatyvumą ir aktyvų dalyvavimą. Konsultuoti jaunus žmones, teikti individualią ir grupinę emocinę bei socialinę pagalbą, padėti spręsti kylančius sunkumus. Informuoti jaunimą ir prireikus nukreipti jį pagalbos. Organizuoti ir įgyvendinti jaunimui skirtas veiklas, renginius, prevencines, sveikatingumo ir motyvacines priemones. Ugdyti jaunimo kompetencijas ir praktinius įgūdžius, sudaryti galimybes mokytis, išbandyti naujas veiklas ir stiprinti savarankiškumą. Inicijuoti, rengti ir įgyvendinti jaunimo bei socialinius projektus, prisidėti prie tarpkultūrinio mokymosi ir tarptautinių veiklų. Bendradarbiauti su jaunimo, Savivaldybės švietimo, socialinėmis ir kitomis institucijomis, atstovauti jaunimo interesams ir vykdyti tarpininkavimo veiklas. Palaikyti ir skatinti jaunimo iniciatyvas, padėti jauniems žmonėms įgyvendinti jų idėjas ir įsitraukti į bendruomenės gyvenimą. Prisidėti prie Centro veiklos planavimo, rengti savo veiklos planą, vykdyti veiklos apskaitą ir teikti ataskaitas. Viešinti Centro veiklas, projektus ir jaunimo iniciatyvas interneto svetainėje, socialiniuose tinkluose ir kitose informavimo priemonėse.
Darbo sutartis ir laikas:
Darbo sutarties rūšis – terminuota.
Darbo laikas - 40 val. per savaitę.
Darbo atlyginimas: bruto 1618,20 Eur – 1977,80 Eur (priklauso nuo turimos patirties ir kompetencijų).
Dokumentai priimami: Pretendentų dokumentai priimami iki 2026 m. spalio 23 dienos (imtinai).
Pretendentas dokumentus teikia siųsdamas el.paštu – administracija@gajc.lt
Pateikiant pretendentų dokumentus, kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 5 kalendorinėms dienoms, jeigu pretendentai yra papildomai paklausiami dėl papildomų duomenų pateikimo. 
Pretendentų atrankos būdas: testas žodžiu (pokalbis). Dalyvauti pokalbyje bus pakviesti tik kvalifikacinius reikalavimus atitinkantys kandidatai.
Dokumentai, kurie turi būti pateikti:
1. Gyvenimo aprašymas (CV);
2. Išsilavinimą patvirtinantys dokumentai;
3. Atitikties nepriekaištingos reputacijos reikalavimams deklaracija.
Papildoma informacija: 
Kontaktinis asmuo: direktorė – Agnė Adomaitė, tel. +370 61298781, el. paštas: direktorius@gajc.lt.
Skelbimo publikavimo data: 2026 m. spalio 8 d.
Skelbimas galioja iki: 2026 m. spalio 23 d.

